Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 504

1. Nyelvművelés és a kommunikációs ismeretek alkalmazása — A szükséges elméleti ismeretek birtokában a beszédhelyzetek kommunikációs kontextusának felismerése. — A beszédhelyzetnek megfelelő pontos, kifejező, kulturált nyelvhasználat. — Adott témában a téma szempontjából lényeges és hiteles információk összeállítása, ezek felhasználása. — A kapcsolatteremtés és -fenntartás lehetőségeinek és formáinak ismerete, helyes és természetes alkalmazása. — Tiszta hangképzés, helyes artikuláció, a magyar nyelv hangzásbeli szabályainak megfelelő beszéd. — A magyar nyelv helyesírási szabályainak megfelelő írás, rendezett, esztétikus íráskép. 2000/84. szám — A meggyőző érvelés, a nyelvi (rá)hatás formáinak ismerete, biztos alkalmazása. — Kommunikációs és szöveghatási technikák eltéréseinek elemzése, értékelése. — A metakommunikáció helyes és tudatos alkalmazása. — A feszültség, a konfliktusfeloldás, nyelvi eszközeinek ismerete és helyes alkalmazása. — A protokoll nyelvi illemtana. — Ügyfelekkel, munkatársakkal partnerekkel való udvarias kommunikáció a személyes kapcsolattartásban, illetve telefonon, faxon stb. — Általában nyelvi biztonság, praktikus nyelvi intelligencia. A fenti követelmények megfelelnek a — Gyorsíró és idegen nyelvi gépíró (OKJ száma: 52 3404 01), és az — Ügyintézőtitkár I. (felsőfokú) (OKJ száma: 54 3404 02) szakképesítés szakmai követelményének.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes